Hrvatski sabor
20040602

Moramo reći da smo imali 4% više noćenja. Moramo reći da je zaposlenost pala za 13% za godinu dana, ovdje to piše. Međutim, jednako tako moramo reći da je ona zatečena na još relativno visokom nivou od 19,1% što također ovdje piše. Ono o čemu bi trebali puno više mi svi zajedno govoriti zove se jedan drugi deficit, a to je deficit platne bilance i znamo kakav je, a vjerojatno znamo i zbog čega. Ja predlažem da se mi koncentriramo na to pitanje, jer uvijek još imamo nepovoljan odnos između uvoza i izvoza i taj deficit je iznosio u prošloj godini kao što ovdje piše 7,2% društvenog bruto proizvoda. Međutim, jednako tamo smo uspjeli međunarodne pričuve povećati na jedan više nego korektan nivo. Ono što je karakteristično u tom proračunu o kojemu mi raspravljamo, da smo sakupili porezne prihode u iznosu od 72 milijarde 698 milijuna kuna, to je 6,9% više nego godinu dana prije. Međutim, mi u HSS-u smatramo da je to također posebna tema. Očito je da je i u 2003.